འཕགས་པ་སྤྱན་རས་གཟིགས་བཅུ་གཅིག་ཞལ་གྱི་སྒྲུབ་ཐབས་རྒྱུན་ཁྱེར་བྱིན་རླབས་མྱུར་འཇུག་ཅེས་བྱ་བ་བཞུགས་སོ།།

༄༅༅།།ན་མ་ཨཱརྱ་ལོ་ཀེ་ཤྭ་རཱ་ཡ།རབ་འབྱམས་རྒྱལ་བའི་སྙིང་རྗེ་མཆོག་གི་ཁམས།།མཁའ་ཁྱབ་འགྲོ་ལ་བརྩེ་བས་མ་བཟོད་པར།།སྣང་སྟོང་ལྷ་སྐུ་མཚན་དཔེ
འཇའ་ཚོན་རིས།།སྟོན་མཛད་གྲུ་འཛིན་བདག་པོས་དུས་ཀུན་སྐྱོངས།།འདིར་འཕགས་པ་སྤྱན་རས་གཟིགས་བཅུ་གཅིག་ཞལ་གྱི་སྒྲུབ་ཐབས་རྒྱུན་ཁྱེར་ཇི་ལྟར་བྱ་བ་ལ།སྐྱབས་འགྲོ་སེམས་བསྐྱེད་ཚད་མེད་བཞི
ཁྱད་པར་གྱི་སེམས་བསྐྱེད་རྣམས་རྒྱུད་དང་འདྲེས་ངེས་བསྒོམ་པ་སྔོན་དུ་བཏང་ལ།ཨོཾ་སྭ་བྷཱ་ཝ་ཤུདྡྷཿསརྦ་དྷརྨྨཿསྭ་བྷཱ་ཝ་ཤུདྡྷོ྅ཧཾ།སྟོང་པ་ཉིད་དུ་གྱུར།སྟོང་པའི་ངང་ལས་པཾ་ལས་པདྨཱ་དང་།ཨ
ལས་ཟླ་བའི་དཀྱིལ་འཁོར་གྱི་སྟེང་དུ་རང་གི་སེམས་ཉིད་ཧྲཱིཿདཀར་པོ།དེ་ལས་འོད་ཟེར་འཕྲོས།དོན་གཉིས་བྱས།ཚུར་འདུས་ཡོངས་སུ་གྱུར་པ་ལས།རང་ཉིད་འཕགས་པ་སྤྱན

རས་གཟིགས་སྐུ་མདོག་དཀར་པོ་གཞོན་ནུ་ལང་ཚོ་དར་ལ་བབ་ཅིང་ཞབས་གཉིས་མཉམ་པར་བཞེངས་པ།མཚན་བཟང་པོ་སུམ་ཅུ་རྩ་གཉིས་དང་དཔེ་བྱད
བཟང་པོ་བརྒྱད་ཅུས་སྤྲས་ཤིང་།ཞལ་བཅུ་གཅིག་དང་ལྡན་པའི་རྩ་ཞལ་དཀར་གཡས་ལྗང་གཡོན་དམར་བ།དེའི་སྟེང་མ་དབུས་ལྗང་གཡས་དམར་གཡོན་དཀར་བ།དེའི་སྟེང
མ་དབུས་དམར་གཡས་དཀར་གཡོན་ལྷུང་བ་ཐམས་ཅད་ཀྱང་འཛུམ་ཞིང་ཞི་བ།དེའི་སྟེང་ན་ཁྲོ་ཞལ་མཐིང་ག་མཆེ་བ་གཙིགས་ཤིང་སྤྱན་གསུམ་པ་ཁྲོ་གཉེར་དང་ལྡན་ཞིང་རལ
པ་དམར་སེར་གྱེན་དུ་འབར་བ།དེའི་སྤྱི་བོར་ཞི་བའི་ཞལ་དམར་པོ་འཛུམ་ཞིང་གཙུག་ཏོར་དང་བཅས་པ་ཚངས་པར་སྤྱོད་པའི་ཆ་ལུགས་འཛིན་ཅིང་མགུལ་བ་དང་ལྡན་པ།ཕྱག་དང

པོ་གཉིས་ཐུགས་ཀར་ཐལ་མོ་སྦྱར་བ།གཡས་གཉིས་པ་ན་ཤེལ་ཕྲེང་།གསུམ་པ་ན་མཆོག་སྦྱིན་གྱི་ཕྱག་རྒྱ་ལས་བདུད་རྩི་འབབ་པའི་རྒྱུན་གྱིས་ཡི་དྭགས་ཚིམ་པར་བྱེད་པ།བཞི་པ་ན་འཁོར་ལོ་བསྣམས་པ།གཡོན་གྱི་གཉིས་པ་ན་གསེར
གྱི་པདྨ།གསུམ་པ་ན་རིལ་པ་ཎྜཱི་བླུགས།བཞི་པ་ན་མདའ་གཞུ་བསྣམས་པ།ཕྱག་ལྷག་མ་དགུ་བརྒྱ་དང་དགུ་བཅུ་རྩ་གཉིས་པདྨའི་འདབ་མ་ལྟར་འཇམ་ཞིང་མཆོག་སྦྱིན་མཛད་པ།ཕྱག་ཐམས་ཅད་ཀྱི་མཐིལ་ན་སྤྱན་རེ་རེ་མངའ་ཞིང་།
ཕྱགག་རྣམས་ཡར་དབུའི་གཙུག་ཏེར་དང་།མར་པུས་མོའི་ལྷ་ང་ལས་མི་འདའ་བ།རི་དྭགས་ཀྱི་པགས་པས་ནུ་མ་གཡོན་པ་བཀབ་ཅིང་།རས་བཟང་པོའི་ཤམ་ཐབས་ལ་ནོར་བུས་སྦས་པའི་གསེར་གྱི་སྐ་རགས་བཅིངས་པ།རལ་བ་དམར
སེར་འཁྲུག་པས་མཛེས་ཤིང་།དར་དང་རིན་པོ་ཆེའི་རྒྱན་བརྒྱད་ཀྱིས་བརྒྱན་པའི་སྤྱི་བོར་ཨོཾ།མགྲིན་པར་ཨཱཿཐུགས་ཀར་ཧཱུཾ་གིས་མཚན་པ།དེ་ལས་འོད་ཟེར་འཕྲོས།པོ་ཊ་ལ་ལ་སྩོགས་པ་ཕྱོགས་བཅུའི་ཞིང་ཁམས་ནས་རྒྱལ་བ་
སྲས་བཅས་ཐམས་ཅད་འཕགས་པ་སྤྱན་རས་གཟིགས་ཀྱི་རྣམ་པར་སྤྱན་དྲངས།ཛཿཧཱུཾ་བཾ་ཧོཿགཉིས་སུ་མེད་པར་གྱུར།སླར་ཡང་ཐུགས་ཀའི་ས་བོན་ལས་འོད་ཟེར་འགྲོས་དབང་གི་ལྷ་རྣམས་སྤྱན་དྲངས།།ཁྱེད་རྣམས་ཀྱིས་བདག་ལ
མངོན་པར་དབང་བསྐུར་དུ་གསོལ།ཞེས་གསོལ་བ་བཏབ་པས།དེ་རྣམས་ཀྱིས་བདུད་རྩིས་གང་བའི་བུམ་པ་ཐོགས་ནས།ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ག་ཏ་ས་མ་ཡ་ཤྲི་ལེ་ཨཱཿཧཱུཾ།ཞེས་བདུད་རྩིའི་ཆུས་དབང་བསྐུར།ལུས་གང་།

མ་དག།ཆུའི་ལྷག་མ་སྤྱི་བོར་ལུད་པ་ཡོངས་སུ་གྱུར་པ་ལས་འོད་དཔག་མེད་ཀྱིས་དབུ་བརྒྱན་པར་གྱུར།མཆོད་པ་དངོས་སུ་བཤམས་ཡོད་ན།ཨ་མྲྀ་ཏ་ས་བསངས།སྭ་བྷཱ་ཝས་སྦྱངས།སྟོང་པའི་ངང་ལས་བྷྲཱུཾ་ལས་རིན་
པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་འོད་དུ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་མཆོད་ཡོན།ཞབས་བསིལ།མེ་ཏོག།བདུག་སྤོས།མར་མེ།དཱི་ཆབ།ཞལ་ཟས།རོལ་མོ་ལ་སོགས་པ་རྣམས་དྲངས་ཤིང་ཐོགས་
པ་པ་མེད་པ་ནམ་མཁའ་དང་མཉམ་པ་ཟག་པ་མེད་པའི་བདེ་བ་ཁྱད་པར་ཅན་བསྐྱེད་པར་གྱུར།ཨོཾ་ཨརྒྷཾ་ཨཱཿཧཱུཾ།ནས།ཤཔྟའི་བར་སྔགས་དང་ཕྱག་རྒྱས་བྱིན་གྱིས་བརླབ།ཨོཾ་ཨཱརྱ་ལོ་ཀེ་ཤྭ་ར་ཨརྒྷཾ་ནས།ཤཔྟ་པྲ་ཏཱིཙྪ་ཧཱུཾ་སྭཱ་ཧཱའི་བར་གྱིས་མཆོད།
ཕྱག་སྟོང་འཁོར་ལོས་སྒྱུར་བའི་རྒྱལ་པོ་སྟོང་།།སྤྱན་སྟོང་བསྐལ་པ་བཟང་པོའི་སངས་རྒྱས་སྟོང་།།གང་ལ་གང་འདུལ་དེ་ལ་དེར་སྟོན་པའི།།བཙུན་པ་སྤྱན་རས་གཟིགས་ལ་ཕྱག་འཚལ་བསྟོད།།དེ་ནས་བཟླས་པ་བྱ་བ་ནི།རང་གི
ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་ཧྲཱིཿཡིག་གི་མཐར་སྔགས་ཕྲེང་ཁ་དོག་དཀར་པོས་བསྐོར་བ་ལས་འོད་ཟེར་ཟླ་འོད་ལྟ་བུ་འཕྲོས།ལུས་ཀྱི་ནང་ཐམས་ཅད་གང་།སྡིག་སྒྲིབ་ཉེས་ལྟུང་གི་ཚོགས་མུན་ཁང་དུ་ཉི་འོད་ཕོག་པ་
ལྟར་སངས་ཀྱིས་དག།འོད་ཟེར་བ་སྐུའི་སྒོ་ནས་ཕྱིར་འཕྲོས།རྒྱལ་བ་སྲས་བཅས་ལ་མཆོད་པས་མཉེས་པར་བྱས།རིགས་དྲུག་གི་སེམས་ཅན་ཐམས་ཅད་ལ་ཕོག་པས་སྡུག་བསྔལ་ལས་ཉོན་བག་ཆགས་དང་བཅས་པ་སྦྱངས།འཕགས།

པ་སྤྱན་རས་གཟིགས་ཀྱི་གོ་འཕང་ལ་བཀོད།རྒྱལ་བ་སྲས་བཅས་ཐམས་ཅད་ཀྱི་བྱིན་རླབས་ནུས་མཐུ་ཐམས་ཅད་འོད་ཀྱི་རྣམ་པར་ཚུར་བསྡུས་རང་ལ་ཐིམ་པས་བྱིན་གྱིས་བརླབས་པར་གྱུར་པར་བསམས་ལ།ན་མོ་རཏྣ་ཏྲ་ཡཱ་ཡ།ན་མ་ཨཱརྱ་ཛྙཱ
ན་སཱ་ག་ར་བཻ་རོ་ཙ་ན་བྷཱ་ཧ་རཱ་ཛཱ་ཡ།ཏ་ཐཱ་ག་ཏཱ་ཡ།ན་མཿསརྦ་ཏ་ཐཱ་ག་ཏེ་བྷྱཿཨརྷ་དེ་བྷྱཿསམྱཀྲ་སཾ་བུདྡྷེ་བྷྱཿན་མ་ཨཱཪྻ་ཨ་བ་ལོ་ཀི་ཏེ་ཤྭ་རཱ་ཡ།བོ་དྷི་སཏྭཱ་ཡ།མ་ཧཱ་སཏྭཱ་ཡ།མ་ཧཱ་ཀ་རུ་ཎི་ཀཱ་ཡ།ཏདྱ་ཐཱ།ཨོཾ་དྷ་ར་དྷ་ར།དྷི་རི་དྷི་རི།དྷུ་རུ་དྷུ
རུརྞྞ་ཨེཊྚེ་བཊྚེ།ཙ་ལེ་ཙི་ལེ།པྲེ་ཙ་ལེ་པྲ་ཙ་ལེ།ཀུ་སུ་མེ་ཀུ་སུ་མ་བ་ར།ཨི་ལི་མི་ལེ།ཏྲི་ཏི་ཛྭ་ལ་མཱ་པ་ན་ཡེ་སྭཱ་ཧཱ།ཞེས་གཟུངས་རྒྱས་བསྡུས་ཅི་རིགས་དང་།དེ་ནས།ཨོཾ་མ་ཎི་པདྨེ་ཧཱུཾ།རྣམས་གང་མོས་བརྒྱ་སྟོང་ཅི་འགྲུབ་བཟླ།བཟླས་པའི་དམིགས་པ་གཞན་ཡང་གཟུགས་སུ་གང
སྣང་ཐམས་ཅད་འཕགས་པ་སྤྱན་རས་གཟིགས་ཀྱི་སྐུའི་རྣམ་པར་ཤར་བ་སྣང་བ་སྐུའི་ཁྱེར་སོ་དང་།སྒྲ་གང་གྲགས་ཐམས་ཅད་སྔགས་ཀྱི་གདངས་སུ་མོས་པ་གྲག་སྟོང་གསུང་གི་ཁྱེར་སོ་དང་།སྣང་སྲིད་ཀྱི་ཆོས་རྣམས་མིང་གིས་ཕར་བཏགས་པ་ཙམ་མ་གཏོགས་རང་ངོས་ནས་ཚུགས་ཐུབ་ཏུ་གྲུབ་པ་རྡུལ་ཙམ་ཡང་མེད་པར་
ངེངེས་པའི་སྟོང་ཉིད་ཀྱི་ལྟ་བ་དང་།སེམས་ཅན་ཐམས་ཅད་ལ་སྙིང་རྗེ་ཆེན་པོ་ཟུང་དུ་འབྲེལ་བའི་སྟོང་ཉིད་སྙིང་རྗེའི་སྙིང་པོ་ཅན་བསྒོམས་པ་དྲན་རྟོག་ཐུགས་ཀྱི་ཁྱེར་སོ་སྟེ།ཁྱེར་སོ་གསུམ་གྱི་ངང་ནས་གནམས་བར་སྣང་གི་ཁྱོན་ཐམས་ཅད་འཕགས་པ་སྤྱན་རས་གཟིགས་ཀྱི་སྐུས་ཏིལ་གྱི་གང་བུ་ལྟར་གང་བ་ཐམས་
ཅད་ཀྱི་ཞལ་ནས་སྔགས་ཀྱི་སྒྲ་འབྲུག་ལྡིར་བ་ལྟར་ཀློག་པར་གྱུར་པར་མོས་ནས་སྔགས་བགྲང་།བཟླས་པའི་མཐར་ཡིག་བརྒྱ་ལན་གསུམ་དང་།སླར་ཡང་མཆོད་བསྟོད་གོང་བཞིན་བྱས་ལ།དགེ་བ་འདི་ཡིས་མྱུར་དུ་བདག།།སྤྱན་རས་གཟིགས་དབང་འགྲུབ་གྱུར་ནས།།འགྲོ་བ

གཅིག་ཀྱང་མ་ལུས་པ།།དེ་ཡི་ས་ལ་འགོད་པར་ཤོག།དེ་ནས་ཡིག་བརྒྱ་དང་།མ་རྙེད་ཡོངས་སུ་མ་ཤེས་དང་།།ནེས་སོགས་ཀྱི་མཐར།བཛྲ་མུཿཡེ་ཤེས་པ་རང་གནས་སུ་གཤེགས།དམ་ཚིག་པ་རིམ་གྱིས་འོད་དུ་ཞུ
སྙིང་གའི་ལ་ཐིམ།དེ་ཡང་མི་དམིགས་པ་སྟོང་པ་ཉིད་དུ་གྱུར།སྟོང་པའི་ངང་ལས་རང་ཉིད་འཕགས་པ་སྤྱན་རས་གཟིགས་ཀྱི་སྐུར་བཞེངས་པར་གྱུར་པར་ཆོས་པ།བརྗེ་ལྡན་ཤེས་བརྗོད་ཀྱིས་བརྒྱན་པར་བྱ་ཞིང་།ཤུན་མཚམས་སུ་ཡང་དྲན་ཤེས་པགཡོད་
དང་ལྡན་པའི་སྒོ་ནས་སྔགས་བཟླ་བ་སོགས་དགེ་བའི་བྱ་བ་ལ་གཞོལ་བར་བྱའོ།།འདིར་འབད་ལེགས་བྱས་སྟོན་ཀའི་ཟླ་འོད་ལྟར།།མཆོག་ཏུ་དཀར་བ་གང་ཞིག་ཐོབ་པ་དེས།།ཚེ་རབས་ཀུན་ཏུ་སྤྱན་རས་གཟིགས་དབང་གིས།།རྗེས་བཟུང་རང་
གཞན་དོན་གཉིས་ལྷུན་གྲུབ་ཤོག།ཅེས་པ་འདི་ནི་དད་བརྩོན་དང་ལྡན་པ་དགེ་སློང་ཡོན་ཏན་དར་རྒྱས་དང་།དགེ་སློང་བསྟན་འཛིན་ཆོས་དར་གཉིས་ཀྱི་རྒྱུན་ཁྱེར་དུ།མཁས་གྲུབ་ཏུ་མའི་ཞབས་རྡུལ་སྤྱི་བོར་ལེན་པའི་ཕྱིན་པ་དབྱངས་ཅན་དགའ་བའི་བློ་གྲོས་ཀྱིས་བགྱིས་པའོ།།
སེང་ལྡེང་ནགས་ཀྱི་རྨིལ་མ་གཙོ་འཁོར་གསུམ་གྱི་གྲུབ་ཐབས་དངོས་གྲུབ་གཏེར་མཛོད་ཅེས་བྱ་བ་བཞུགས་སོ།།ན་མ་ཨཱརྱ་ཏཱ་ར་ཡཻ།རྒྱལ་ཀུན་མཁྱེན་བརྩེ་འཕྲིན་ལས་གཅིག་བསྡུས་ནས།།རྒྱལ་སྲས་སེམས་མ་མཆོག་གི་ཚུལ་འཛིན་ཅིང་།།
རྒྱལ་དང་དེ་སྲས་མ་ལུས་བསྐྲུན་མཛད་པ།།རྒྱལ་ཡུམ་འཕགས་མ་འཁོར་དང་བཅས་ལ་འདུད།།དེ་ཉིད་སྒྲུབ་པའི་ཐབས་མཆོག་མང་མཆིས་ཀྱང་།།འཕགས་ཡུལ་གྲུབ་ཆེན་ཉི་མ་སྦས་པ་ཡི།།བཞེད་སྲོལ་ཁུངས་བཙུན་

བརྒྱུད་པ་ལས་འོངས་པའི།།སྒྲུབ་ཐབས་དངོས་གྲུབ་གཏེར་མཛོད་འདི་ན་དགོད།།འདིར་སློབ་དཔོན་ཉི་མ་སྦས་པའི་ལུགས་བླ་མེད་ལྟར་སེང་ལྡེང་ནགས་ཀྱི་སྒྲོལ་མ་གཙོ་འཁོར་གསུམ་གྱི་སྒྲུབ་ཐབས་ཉམས་སུ་ལེན་པར་འདོད་པས།ཡིད་མཐུན་གྱི་གནས་སུ་རྗེ་བཙུན་མའི་བྲིས་སུ།
དགྲམ།དེའི་མདུན་དུ་མཆོད་གཏོར་མཛེས་པར་བཤམས།རང་གི་མདུན་དུ་ནང་མཆོད་རྡོར་དྲི་ལ་སོགས་ཡོ་བྱད་རྣམས་ཚོགས་པར་བྱས་ཏེ།དགེ་སེམས་ཁྱད་པར་ཅན་གྱི་ངང་ནས་སྐྱབས་ཡུལ་གསལ་བཏབ་ལ།སྐྱབས་འགྲོ་སེམས་བསྐྱེད་ཚད་མེད་བཞི་བསྒོམ་པ་རྒྱུད་དང་འདྲེས་ངེས་སྔོན་དུ་བཏང་།དེ་ནས།
རང་ཉིད་རྗེ་བཙུན་མར་གསལ་བའི་ཐུགས་ཀར་ཟླ་བ་ལ་གནས་པའི་ཏཱཾ་ཡིག་གི་འོད་ཟེར་གྱིས་རང་བཞིན་གྱི་གནས་ནས་སྒྲོལ་མ་གཙོ་འཁོར་གསུམ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་མདུན་གྱི་ནམ
མཁར་སྤྱན་དྲངས།ལྷ་དང་ལྷ་མིན་ཅོད་པན་གྱིས།།ཞེས་སོགས་ཤོ་ལོ་ཀས་ཕྱག་བྱ།ཨོཾ་ཨཱརྱ་ཏཱ་རེ་ས་པ་རི་ཝཱ་ར་ཨརྒྷཾ་ནས་ཤཔྟའི་བར་གྱིས་མཆོད།དཀོན་མཆོག་གསུམ་ལ་བདག་སྐྱབས་མཆི།།ཞེས་སོགས་རྒྱུན་བཤགས་དང་།སེམས་ཅན་ཐམས་ཅད་བདེ་བ།
དང་ལྡན་པར་གྱུར་ཅིག།ཅེས་སོགས་ལན་གསུམ་གྱིས་ཚད་མེད་བཞི་བགོམ།ཚོགས་ཞིང་རྣམས་རང་ལ་ཐིམ་པས་བྱིན་གྱིས་བརླབས་པར་གྱུར།ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿསྭ་བྷཱ་ཝ་ཤུདྡྷོ྅ཧཾ།སྟོང་པ་ཉིད་དུ་གྱུར།སྟོང་པའི་ངང་ལས་སྐད་ཅིག་གིས་རྡོ་རྗེ་
ས་གཞི་ར་བ་གུར་བླ་རེ་མེ་རི་དང་བཅས་པའི་དབུས་སུ།གཞལ་ཡས་ཁང་གྲུ་བཞི་སྒོ་བཞི་རྟ་བབས་བཞི་དང་བཅས་པ་མཚན་ཉིད་ཐམས་ཅད་ཡོངས་སུ་རྫོགས་པའི་དབུས་སུ།སྣ་ཚོགས་པདྨ་དང་ཟླ་བའི་སྟེང་དུ་རང་གི་སེམས་ཉིད་ཏཱཾ་ཡིག

ལྗང་གུ།དེ་ལས་འོད་འཕྲོས།འཕགས་པ་མཆོད།སེམས་ཅན་ཐམས་ཅད་ཀྱི་དོན་བྱས།ཚུར་འདུས་ཡོངས་སུ་གྱུར་པ་ལས།རང་ཉིད་བཅོམ་ལྡན་འདས་མ་སེང་ལྡེང་ནགས་ཀྱི་སྒྲོལ་མ་སྐུ་མདོག་ལྗང་གུ་མརྒད་ཀྱི་ལྷུན་
་ལ་ཉི་མ་བྱེ་བའི་མདངས་ཀྱིས་འཁྱུད་པ་ལྟ་བུ།ཞལ་གཅིག་ཕྱུག་གཉིས་པ།ཕྱག་གཡས་མཆོག་སྦྱིན་དང་།གཡོན་དཀོན་མཆོག་གསུམ་མཚོན་གྱི་ཕྱག་རྒྱས་ཨུཏྤལ་ལྗང་གུ་བཟུང་བའི་འདབ་མ་སྙན་གཡོན་གྱི་ཐད་དུ་ཁ་བྱེ་བ།སེམས
དཔའི་སྐྱིལ་ཀྲུང་གིས་བཞུགས་ཤིང་དར་དང་རིན་པོ་ཆེའི་རྒྱུན་གྱིས་སྤྲས་པ་ཅུང་ཟད་ཁྲོས་ཤིང་ཕལ་ཆེར་འཛུམ་པ་ནུ་འབུར་རབ་ཏུ་རྒྱས་པ།དེའི་གཡས་སུ་པད་ཟླའི་གདན་ལ་མཾ་ལས་འོད་ཟེར་ཅན་མ་སེར་མོ་རྡོ་རྗེ་དང་མྱ་ངན་མེད་པའི
ཤིང་གི་ཡལ་ག་འཛིན་པ།ཞི་བའི་ཆ་ལུགས་ཅན།གཙོ་མོའི་གཡོན་དུ་པདྨ་དང་ཉི་མའི་གདན་ལ་ཧཱུཾ་ལས་རལ་གཅིག་མ་ནག་མོ་གྲི་ཐོད་འཛིན་པ།དྲག་མོའི་ཉམས་ཅན་སྤྱན་གསུམ་པ།གླང་ལྤགས་ཀྱི་སྟོད་གཡོགས་དང་།སྟག་གི་
པགས་པའི་ཤམ་ཐབས་གསོལ་པ།ཞབས་གཉིས་དོར་སྟབས་ཀྱིས་བཞུགས་པའི་གཙོ་འཁོར་ཐམས་ཅད་ཀྱི་སྤྱི་བོར་ཨོཾ་དཀར་པོ།མགྲིན་པར་ཨཱཿདམར་པོ།ཐུགས་ཀར་ཧཱུཾ་སྔོན་པོ།དེ་ལས་འོད་ཟེར་འཕྲོས།རང་བཞིན་གྱི་གནས
ནས་བསྒོམས་པ་དང་འདྲ་བའི་ཡེ་ཤེས་པ་དང་དབང་གི་ལྷ་རྣམས་སྤྱན་དྲངས།ཛཿཧཱུཾ་བཾ་ཧོཿགཉིས་སུ་མེད་པར་གྱུར།དབང་གི་ལྷས་དབང་བསྐུར།གཙོ་མོ་ལ་དོན་ཡོད་གྲུབ་པ།འོད་ཟེར་ཅན་མ་ལ་རྣམ་སྣང་།རལ་གཅིག་མ་ལ་མི་

བསྐྱོད་པས་དབུ་བརྒྱན་པར་གྱུར།ནང་མཆོད།ཨ་མྲྀ་ཏ་ས་བསངས།སྭ་བྷཱ་ཝས་སྟོང་པར་སྦྱངས།སྟོང་པའི་ངང་ལས་ཡཾ་ལས་རླུང་།རཾ་ལས་མེ།ཨཱཿལས་མི་མགོའི་སྒྱེད་བུ་གསུམ་གྱི་སྟེང་དུ་ཨཱཿལས་བྱུང་བའི་ཐོད་པ་ཕྱི་དཀར་ལ་ནང་དམར་བའི་ནང་དུ་
ཤ་ལྔ་བདུད་རྩི་ལྔ་སྦྱངས་རྟོགས་སྦར་གསུམ་བྱས་པ་ལས་བྱུང་བའི་ཟག་པ་མེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར།ཨོཾ་ཨཱཿཧཱུཾ།ལན་གསུམ་གྱིས་བྱིན་གྱིས་བརླབས།དེ་ནས་མཆོད་པ་རྣམས་ཀྱང་སྔར་བཞིན་བསངས།སྭ་བྷཱ་ཝས་སྟོང་པར་བྱངས།སྟོང
པཔའི་ངང་ལས་ཨ་ལས་བྱུང་བའི་ཐོད་པ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཧཱུཾ་ཧཱུཾ་ཞུ་བ་ལས་བྱུང་བའི་མཆོད་ཡོན།ཞབས་བསིལ།མེ་ཏོག།བདུག་སྤོས།མར་མེ།དྲི།ཞལ་ཟས།རོལ་མོ་རྣམས་རང་བཞིན་སྟོང་པ་རྣམ་པ་མཆོད་རྫས་སོ།
སོའི་རྣམ་པ་ཅན་བྱེད་ལས་དབང་པོ་དྲུག་གི་སྤྱོད་ཡུལ་དུ་ཟག་པ་མེད་པའི་བདེ་བ་ཁྱད་པར་ཅན་བསྐྱེད་པར་གྱུར།ཨཽ་ཨརྒྷཾ་ཨཱཿཧཱུཾ།ནས།ཤབྡྷ་ཨཱཿཧཱུྃ་གི་བར་གྱིས་བྱིན་གྱིས་བརླབས།ཨོཾ་ཨཱརྱ་ཏཱ་རེས་པ་རི་ཝཱ་ར་ཨརྒྷཾ་ནས།ཤབྟའི་བར་གྱིས་མཆོད།ཨཽ་
ཨཱརྱ་ཏཱ་རེ་ས་པ་རི་ཝཱ་ར་ཨོཾ་ཨཱཿཧཱུཾ།གིས་ནང་མཆོད་འབུལ།རྒྱལ་ཀུན་འཕྲིན་ལས་གཅིག་བསྡུས་བཅོམ་ལྡན་མ།།འཇིགས་པ་ཀུན་སྐྱོབ་ལྷ་མོ་འོད་ཟེར་ཅན།།རྨོངས་པའི་དྲ་བ་གཅོད་མཛད་རལ་གཅིག་མ།།འཕགས་མ་གཙོ་འཁོར་གསུམ་ལ་
ཕྱག་འཚལ་བསྟོད།།བཟླས་པ་བྱ་བ་ནི།རང་གི་ཐུགས་ཀར་ཟླ་གདན་ལ་ཏཱཾ་ཡིག་གི་མཐར་བཟླ་བྱའི་སྔགས་ཀྱིས་བསྐོར་བ་ལས་འོད་ཟེར་འཕྲོས།ལུས་ཀྱི་ནང་གང་སྡིག་སྒྲིབ་ཐམས་ཅད་སྦྱངས